Peter Zadek

De Peter Zadek, gebuer den 19. Mee 1926 zu Berlin, a gestuerwen den 30. Juli 2009 zu Hamburg, war en däitsche Film- an Theaterregisseur, dee bekannt war fir seng onkonventionell Inzenéierungen, ë. a. vu Shakespeare- an Tschechow-Stécker.

De Peter Zadek ass 1933, nodeem d'Nazien an Däitschland un d'Muecht komm waren, mat senger Famill an England emigréiert, wou en nom Krich um Old Vic Theater studéiert huet. Säin Debut als Regisseur hat e mam Oscar Wilde sengem Salomé. Nodeem en eng zéng Joer an Englandals Regisseur geschafft hat, ë. a. och fir d'BBC, ass en 1958 hannescht an Däitschland gaangen.

Do huet hien, fir d'éischt zu Köln, dann ë. a. zu West-Berlin an zu Bremen geschafft. Hie war1972-1979 Intendant vum Schauspielhaus Bochum (1972-1979) a vum Deutsches Schauspielhaus zu Hamburg (1985-1989). Vun 1990 u war hie fräie Regisseur an huet mat ze soen alle groussen däitsche Bünen zesummegeschafft. Hie war zanter 1991 hie Member vun der Deutsche Kunstakademie an zanter 1993 vum Berliner Ensemble.

Zu Lëtzebuerg huet hien am Januar 2007 an enger Koproduktioun vum Théâtre national du Luxembourg an dem St. Pauli Theater Hamburg, de Ruhrfestspiele Recklinghausen an dem Theater im Pfalzbau Ludwigshafen der Shelagh Delaney hiert Stéck Der bittere Honig (Iwwersetzung vun A taste of honey), mat ë. a. den Julia Jentsch an Eva Mattes an den Haaptrollen, an der Escher Kulturfabrik uropgefouert.TNL Saison 2006-2007, tnl.lu.

De Peter Zadek huet och an e puer Filmer matgespillt an déi eng oder aner Kéier Regie fir Spill- oder Tëleesfilmer gefouert.

Hie krut eng sëllegen Éierungen, dorënner 2002 d'Bundesverdienstkreuz. Vun Theater heute ass en e puer Kéieren zum "Regisseur vum Joer" ausgezeechent ginn.

 Filmographie 
 Kino 
 1969: Ich bin ein Elefant, Madame 
 1975: Eiszeit 
 1983: Die wilden Fünfziger 
 TV 
 1961: Die Kurve 
 1963: Die Mondvögel
 1964: Die Stühle
 1965: Held Henry 
 1965: Der Nebbich 
 1965: Intercontinental-Express 
 1968: Rotmord 
 1971: Der Pott
 1972: Van der Valk und das Mädchen 
 1984: Baumeister Solneß

 Um Spaweck 

Kategorie:Däitsch Filmregisseuren
Kategorie:Gebuer 1926
Kategorie:Gestuerwen 2009
Kategorie:Grosses Bundesverdienstkreuz